A BIZOTTSÁG HATÁROZATA
(2005. április 25.)
a 2003/526/EK határozatnak a Franciaországban a klasszikus sertéspestis ellen alkalmazott védekezési intézkedések tekintetében történő módosításáról
(az értesítés a C(2005) 1249. számú dokumentummal történt)
(EGT vonatkozású szöveg)
(2005/339/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (1) és különösen annak 10. cikkének (4) bekezdésére,
mivel:
(1)
Az egyes tagállamokban a klasszikus sertéspestisre vonatkozó egyes védekezési intézkedésekről szóló, 2003. július 18-i 2003/526/EK bizottsági határozatot (2) annak nyomán fogadták el, hogy egyes tagállamokban kitört a klasszikus sertéspestis. A határozat egyes további, a klasszikus sertéspestisre vonatkozó járványvédelmi intézkedéseket állapított meg.
(2)
Franciaország tájékoztatta a Bizottságot arról, miként alakult a közelmúltban a szóban forgó betegség a vaddisznóállomány körében Franciaország észak-vogézeki területein. A járványügyi adatok fényében helyénvaló módosítani a betegséggel szemben alkalmazott védekezési intézkedések területi hatályát.
(3)
A 2003/526/EK határozatot ezért megfelelően módosítani kell.
(4)
Az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2003/526/EK határozat melléklete I. részének 2. pontja helyébe az e határozat mellékletében szereplő szöveg lép.
2. cikk
Ennek a határozatnak a tagállamok a címzettjei.
Kelt Brüsszelben, 2005. április 25-én.